***პროექტი***

**საქართველოს იუსტიციის უმაღლესი საბჭოს**

**დ ა დ გ ე ნ ი ლ ე ბ ა**

**„საქართველოს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისათვის წარსადგენი კანდიდატის შერჩევის პროცედურაში მონაწილე პირთა საჯარო მოსმენის გამართვის წესის დამტკიცების შესახებ“ საქართველოს იუსტიციის უმაღლესი საბჭოს 2020 წლის 9 დეკემბრის №16 დადგენილებაში ცვლილების შეტანის თაობაზე**

**მუხლი 1.**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, „საქართველოს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისათვის წარსადგენი კანდიდატის შერჩევის პროცედურაში მონაწილე პირთა საჯარო მოსმენის გამართვის წესის დამტკიცების შესახებ“ საქართველოს იუსტიციის უმაღლესი საბჭოს 2020 წლის 9 დეკემბრის №16 დადგენილებაში ([www.matsne.gov.ge](http://www.matsne.gov.ge), 09/12/2020, სარეგისტრაციო კოდი: 110040000.74.086.016016) შეტანილ იქნეს ცვლილება და დადგენილებით დამტკიცებული „საქართველოს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისათვის წარსადგენი კანდიდატის შერჩევის პროცედურაში მონაწილე პირთა საჯარო მოსმენის გამართვის წესის“ მე-4 მუხლს დაემატოს შემდეგი შინაარსის მე-14 პუნქტი:

„14. „საერთო სასამართლოების შესახებ“ საქართველოს ორგანული კანონის 341 მუხლის მე-12 პუნქტით გათვალისწინებული კენჭისყრის ჩატარებამდე საბჭო იღებს განკარგულებას, რომელშიც მიეთითება ორგანული კანონის იმავე მუხლის მე-11 პუნქტით გათვალისწინებული იუსტიციის უმაღლესი საბჭოს წევრთა შეფასების შედეგად თითოეული კანდიდატის მიერ კეთილსინდისიერებისა და კომპეტენტურობის კრიტერიუმების მიხედვით მიღებულ ხმათა/ქულათა რაოდენობა.“.

**მუხლი 2.**

დადგენილება ამოქმედდეს გამოქვეყნებისთანავე.

ნიკოლოზ მარსაგიშვილი

საქართველოს იუსტიციის

უმაღლესი საბჭოს მდივანი

**განმარტებითი ბარათი**

**საქართველოს იუსტიციის უმაღლესი საბჭოს დადგენილების პროექტზე**

**„საქართველოს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისათვის წარსადგენი კანდიდატის შერჩევის პროცედურაში მონაწილე პირთა საჯარო მოსმენის გამართვის წესის დამტკიცების შესახებ“ საქართველოს იუსტიციის უმაღლესი საბჭოს 2020 წლის 9 დეკემბრის №16 დადგენილებაში ცვლილების შეტანის თაობაზე“**

**პროექტის მიღების მიზეზი**

„საერთო სასამართლოების შესახებ“ საქართველოს ორგანული კანონის 341 მუხლის მე-11 პუნქტის შესაბამისად, საქართველოს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისთვის წარსადგენი კანდიდატის შერჩევის პროცედურაში მონაწილე კანდიდატების საჯარო მოსმენის დასრულების შემდეგ, საქართველოს იუსტიციის უმაღლესი საბჭოს უახლოეს სხდომამდე საბჭოს წევრები კანდიდატებს აფასებენ ქულებით. ორგანული კანონის იმავე მუხლის მე-12 პუნქტის შესაბამისად, საქართველოს იუსტიციის უმაღლესი საბჭო უახლოეს სხდომაზე კენჭს უყრის კანდიდატებს უზენაესი სასამართლოს მოსამართლის თანამდებობაზე ასარჩევად საქართველოს პარლამენტისთვის წარსადგენი კანდიდატების იმ რაოდენობამდე დაყვანის მიზნით, რამდენი ვაკანსიაცაა გამოცხადებული. კანდიდატს მხოლოდ იმ შემთხვევაში ეყრება კენჭი, თუ კომპეტენტურობის კრიტერიუმით შეფასებისას მის მიერ დაგროვებულ ქულათა ჯამი ქულების მაქსიმალური რაოდენობის არანაკლებ 70 პროცენტია და საქართველოს იუსტიციის უმაღლესი საბჭოს 10-მა წევრმა მაინც მიიჩნია, რომ იგი აკმაყოფილებს კეთილსინდისიერების კრიტერიუმს.

წარმოდგენილი დადგენილების პროექტი ითვალისწინებს, რომ „საერთო სასამართლოების შესახებ“ საქართველოს ორგანული კანონის 341 მუხლის მე-12 პუნქტით გათვალისწინებული კენჭისყრის ჩატარებამდე საქართველოს იუსტიციის უმაღლესი საბჭო იღებს განკარგულებას, რომელშიც მიეთითება ორგანული კანონის 341 მუხლის მე-11 პუნქტით გათვალისწინებული იუსტიციის უმაღლესი საბჭოს წევრთა შეფასების შედეგად თითოეული კანდიდატის მიერ კეთილსინდისიერებისა და კომპეტენტურობის კრიტერიუმების მიხედვით მიღებულ ხმათა/ქულათა რაოდენობა.

**პროექტის მიღებით გამოწვეული საფინანსო-ეკონომიკური შედეგების გაანგარიშება**

პროექტის მიღება არ გამოიწვევს საქართველოს სახელმწიფო ბიუჯეტიდან დამატებითი ასიგნებების გამოყოფას.

**პროექტის ავტორი და წარმდგენი**

პროექტის ავტორი და წარმდგენია საქართველოს იუსტიციის უმაღლესი საბჭო.